DEĊIŻJONI TAL-KUMMISSJONI
ta’ l-4 ta’ Awwissu 2005
li temenda d-Deċiżjoni 93/52/KEE fir-rigward tad-dikjarazzjoni li ċerti provinċji fl-Italja huma ħielsa mill-bruċellosi (B. melitensis) u d-Deċiżjoni 2003/467/KE fir-rigward tad-dikjarazzjoni li ċerti provinċji ta' l-Italja huma ħielsa mill-bruċellosi tal-bovini u li r-reġjun tal-Piemonte huwa ħieles mill-lewkosi enzootika tal-bovini
(notifikata taħt dokument numru C(2005) 2932)
(Test b'relevanza għaż-ŻEE)
(2005/604/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsuidrat id-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa li jaffettwaw il-kummerċ intra-Komunitarju ta' l-annimali bovini u l-ħnieżer (1), u b'mod partikolari l-Anness A (II) (7), l-Anness D (I) (E) tagħha,
Wara li kkunsidrat id-Direttiva tal-Kunsill 91/68/KEE tat-28 ta' Jannar 1991 dwar il-kundizzjonijiet ta' saħħa ta' l-annimali li jirregolaw l-kummerċ intra-Komunitarju fin-nagħaġ u l-mogħoż (2), u b'mod partikolari l-Anness A, Kapitolu 1, punt II tagħha,
Billi:
(1)
Id-Deċiżjoni tal-Kunsill 93/52/KEE tal-21 ta' Diċembru 1992 li tirreġistra l-konformità minn ċerti Stati Membri jew reġjuni mal-kundizzjonijiet marbuta mal-bruċellosi (B. melitensis) u li takkordalhom l-istatus ta' Stat Membru jew reġjun li huwa magħruf bħala uffiċjalment ħieles mill-marda (3) telenka r-reġjuni ta' Stati Membri li huma magħrufa bħala uffiċjalment ħielsa mill-bruċellosi (B. melitensis) skond id-Direttiva 91/68/KEE.
(2)
Fir-Reġjuni tal-Marche u tal-Piemonte, għallinqas 99.8 % ta’ l-azjendi ta’ l-ovini jew tal-kaprini huma uffiċjalment azjendi ħielsa mill-bruċellosi Barra minn hekk, dawk il-Reġjuni daħlu għall-impenn li jikkonformaw ma' ċerti kundizzjonijiet stipulati fid-Direttiva 91/68/KEE dwar kontrolli każwali li għandhom jitwettqu wara r-rikonoxximent tal-provinċji inkwistjoni bħala ħielsa mill-bruċellosi.
(3)
Ir-Reġjuni tal-Marche u tal-Piemonte għandhom għalhekk ikunu magħrufa bħala uffiċjalment ħielsa mill-bruċellosi (B. melitensis) fir-rigward ta' l-azjendi ta’ l-ovini jew tal-kaprini.
(4)
Il-listi tar-reġjuni ta' l-Istati Membri ddikjarati bħala ħielsa mit-tuberkolosi tal-bovini, il-bruċellosi tal-bovini u l-lewkosi enzootika bovina huma stipulati fid-Deċiżjoni tal-Kummissjoni 2003/467/KE tat-23 ta' Ġunju 2003 li tistabbilixxi l-istat uffiċjalment ħieles mit-tuberkolosi, il-bruċellosi, u l-lewkosi enzootika ta' ċerti Stati Membri u reġjuni ta’ Stati Membri fir-rigward ta' merħliet bovini (4).
(5)
L-Italja ppreżentat lill-Kummissjoni dokumentazzjoni li turi konformità mal-kundizzjonijiet xierqa pprovduti fid-Direttiva 64/432/KEE fir-rigward tal-provinċji ta' Alessandria, Asti, Biella, Novara, Verbania u Vercelli fir-Reġjun tal-Piemonte sabiex dawk il-provinċji jkunu jistgħu jitħabbru uffiċjalment ħielsa mit-tuberkolosi fir-rigward tal-merħliet bovini.
(6)
L-Italja ppreżentat lill-Kummissjoni dokumentazzjoni li turi konformità mal-kundizzjonijiet xierqa pprovduti fid-Direttiva 64/432/KEE fir-rigward tar-Reġjun tal-Piemonte sabiex dak ir-Reġjun jkun jista’ jitħabbar uffiċjalment ħielsa mill-lewkosi enzootika bovina fir-rigward tal-merħliet bovini.
(7)
Wara l-evalwazzjoni tad-dokumentazzjoni mressqa mill-Italja l-provinċji ta’ Alessandria, Asti, Biella, Novara, Verbania u Vercelli fir-Reġjun tal-Piemonte għandhom jitħabbru uffiċjalment ħielsa mil-lewkosi enzootika bovina.
(8)
Id-Deċiżjonijiet 93/52/KEE u 2003/467/KE għalhekk għandhom ikunu emendati skond dan.
(9)
Il-miżuri stipulati f'din id-Deċiżjoni jaqblu ma' l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali.
ADOTTAT DIN ID-DECIZJONI:
Artikolu 1
L-Anness II tad-Deċiżjoni 93/52/KEE huwa emendat skond l-Anness I għal din id-Deċiżjoni.
Artikolu 2
L-Annessi II, u III għad-Deċiżjoni 2003/467/KE huma emendati skond l-Anness II għal din id-Deċiżjoni.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, nhar l-4 ta’ Awwissu 2005.